cyanic-selkie/wikianc huggingface dataset:
ঘৃতকুমারী
ব্যবহার
ঘৃতকুমারীর পাতা ও শাঁস ব্যবহার করা হয়। এর পাতার রস যকৃতের জন্য উপকারী। ঘৃতকুমারীর পাতার শাঁস বেঁটে ফোঁড়ায় লাগালে যন্ত্রণা কমে যায়। পোড়াস্থানে লাগালে উপকার পাওয়া যায়। হাঁপানি ও এলার্জি প্রতিরোধে ঘৃতকুমারী বৈজ্ঞানিকভাবে কার্যকরী। এটি ত্বকের জন্য খুব উপকারী। ত্বকের দাগ,ব্রণ, এবং শুষ্কতা দূর করতে অনেক কার্যকরী । হার্ট সুস্থ রাখতে অ্যালোভেরা : আপনার হৃদযন্ত্রকে সুস্থ রাখতে সাহায্য করে অ্যালোভেরার জুস। অ্যালোভেরা কোলেস্টেরলের মাত্রা কমিয়ে দেয়। এটি ব্লাড প্রেসারকে নিয়ন্ত্রণ করে রক্ত সঞ্চালন স্বাভাবিক রাখে এবং রক্তে অক্সিজেন বহন করার ক্ষমতা বাড়িয়ে দেয়। দূষিত রক্ত দেহ থেকে বের করে রক্ত কণিকা বৃদ্ধি করতে সাহায্য করে। ফলে দীর্ঘদিন আপনার হৃদযন্ত্র সুস্থ ও সক্রিয় থাকে।
মাংসপেশী ও জয়েন্টের ব্যথা প্রতিরোধে অ্যালোভেরা :- অ্যালোভেরা মাংসপেশীর ব্যথা কমাতে সাহায্য করে থাকে। এমনকি ব্যথার স্থানে অ্যালোভেরা জেলের ক্রিম লাগালে ব্যথা কমে যায়।
দাঁতের যত্নে অ্যালোভেরা :- অ্যালোভেরার জুস দাঁত এবং মাড়ির ব্যথা উপশম করে থাকে। দাঁতে কোন ইনফেকশন থাকলে তাও দূর করে দেয়। নিয়মিত অ্যালোভেরার জুস খাওয়ার ফলে দাঁত ক্ষয়রোধ করা সম্ভব।
ওজন হ্রাস করতে অ্যালোভেরা :- ওজন কমাতে অ্যালোভেরা জুস বেশ কার্যকরী। ক্রনিক প্রদাহের কারণে শরীরে মেদ জমে। অ্যালোভেরা জুসের অ্যান্টি ইনফ্লামেনটরি উপাদান এই প্রদাহ রোধ করে ওজন হ্রাস করে থাকে। পুষ্টিবিদগণ এই সকল কারণে ডায়েট লিস্টে অ্যালোভেরা জুস রাখার পরামর্শ দিয়ে থাকেন।
ডায়াবেটিস প্রতিরোধ করতে অ্যালোভেরা :- অ্যালোভেরা জুস রক্তে সুগারের পরিমাণ ঠিক রাখে এবং দেহে রক্ত সঞ্চালন বজায় রাখে। ডায়াবেটিস শুরুর দিকে নিয়মিত এর জুস খেলে ডায়াবেটিস প্রতিরোধ করা সম্ভব। সুতরাং খাওয়ার আগে বা খাওয়ার পরে নিয়মিত অ্যালোভেরা জুস পান করুন, তাহলে আপনার ডায়াবেটিস নিয়ন্ত্রণে থাকবে।
ত্বকের যত্নে অ্যালোভেরা :- ত্বকের যত্নে অ্যালোভেরার ব্যবহার সম্পর্কে আমরা সবাই কম-বেশি জানি। অ্যালোভেরার অ্যান্টি ইনফ্লামেনটরি উপাদান ত্বকের ইনফেকশন দূর করে ব্রণ হওয়ার প্রবণতা কমিয়ে দেয়।
রোগ-প্রতিরোগ ক্ষমতা বৃদ্ধিতে অ্যালোভেরা :- অ্যালোভেরা হলো অ্যান্টি ম্যাইকোবিয়াল এবং অ্যান্টি ফাঙ্গাল উপাদানসমৃদ্ধ একটি গাছ। অ্যালোভেরা জুস নিয়মিত পান করলে রোগ-প্রতিরোগ ক্ষমতা বৃদ্ধি করে এবং দেহের টক্সিন উপাদান দূর করে সুস্থ রাখতে সাহায্য করে।
মুখের দূরগন্ধ দূর করতে অ্যালোভেরা :- অ্যালোভেরায় আছে ভিটামিন সি, যা মুখের জীবাণু দূর করে মাড়ি ফোলা, মাড়ি থেকে রক্ত পড়া বন্ধ করে। গবেষণায় দেখা গেছে, অ্যালোভেরার জেল মাউথ ওয়াশ এর বিকল্প হিসেবেও ব্যবহার করা যায়।
চুল সুন্দর করতে অ্যালোভেরা :- অ্যালোভেরার গুনাগুন বলে শেষ করা যায় না, মাথায় খুশকি দূর করতে এর কোন তুলনা নেই। এমনকি ঝলমলে চুলের জন্যেও অ্যালোভেরা অনেক উপকারী। সুতরাং চুলের যত্নে অ্যালোভেরা আপনার নিত্যসঙ্গী।
ক্যান্সার প্রতিরোধে অ্যালোভেরা :- গবেষণায় দেখা গেছে যে, অ্যালোভেরায় রয়েছে অ্যালো ইমোডিন, যা স্তন ক্যান্সার বিস্তারকে রোধ করে। এছাড়াও অন্যান্য ক্যান্সার প্রতিরোধে অ্যালোভেরা অনেক কার্যকরী ভূমিকা পালন করে থাকে।
রক্তচাপ কমাতে সাহায্য করে :- অ্যালোভেরার অনেক গুনাগুনের মধ্যে আর একটি হল রক্তচাপ কমাতে এর কোন তুলনা নেই। অ্যালোভেরার ঔষধি গুণ রক্তচাপ কমায় এবং রক্তে কোলেস্টেরল ও চিনির মাত্রা স্বাভাবিক অবস্থায় আনতে সাহায্য করে।
ক্ষতিকারক পদার্থ অপসারণ করতে :- কিছু ক্ষতিকর পদার্থ দেহের মধ্যে প্রবেশ করে নানা ধরনের রোগের সৃষ্টি করতে পারে। ফলে তা দেহের জন্য মোটেও ভালো কিছু নয়। এই সকল ক্ষতিকর পদার্থ দেহ থেকে অপসারণ প্রয়োজন। অ্যালোভেরার রস পান করলে দেহের ক্ষতিকর পদার্থ প্রবেশ করতে পারে না। আর যদি প্রবেশ করেও ফেলে, তাহলেও অ্যালোভেরার জুস পানে তা অপসারণ হতে সাহায্য করে। এই ক্ষেত্রে অ্যালোভেরার জুসের গুণ অপরিসীম।
ক্লান্তি দূর করতে :- দেহের দুর্বলতা দূর করতে অ্যালোভেরার জুসের গুণ অনেক। আপনি যদি অ্যালোভেরার জুস নিয়মিত পান করেন তাহলে দেহের ক্লান্তি দূর হবে এবং দেহকে সতেজ ও সুন্দর রাখবে।
কোষ্ঠকাঠিন্য সমস্যা দূর করতে:- অ্যালোভেরার জুসের মধ্যে যে জেল থাকে তার অনেক গুণ। এই জেল নিয়মিত পান করলে পেটের সমস্যা দূর হয়। আর যদি সুষম খাদ্যের পাশাপাশি নিয়মিত অ্যালোভেরার রস পান করেন তাহলে কোষ্ঠকাঠিন্য দূর হওয়া সম্ভব। এছাড়া অ্যালোভেরা জেলে প্রায় ২০ রকম অ্যামিনো অ্যাসিড আছে যা ইনফ্লামেশন এবং ব্যাকটেরিয়া রোধ করে হজম, বুক জ্বালাপোড়া রোধ করে থাকে। ঘৃতকুমারী মানব জীবনে খুবই প্রয়োজনীয়।
লাইসি
লাইসি (গ্রিক: Λύση, তুর্কি:Akdoğan বা Lisi) সাইপ্রাসের লারনাকা শহরের উত্তরে মেসোরিয়া সমভূমিতে অবস্থিত একটি গ্রাম। এটি উত্তর সাইপ্রাসের ডি ফ্যাক্টো নিয়ন্ত্রণের (সরাসরি নিয়ন্ত্রিত) অধীনে।
ইতিহাস
গ্রামের মাঝখানে একটি ১৯ শতকের শেষের দিকের গ্রিক অর্থোডক্স গির্জা ছিল, যা ফামাগুস্তা এবং নিকোসিয়ার মধ্যযুগীয় ক্যাথেড্রালগুলি থেকে অনুলিপি করা গথিক সজ্জার একটি পুরু স্তর দ্বারা আবৃত ছিল। এই গির্জাটি ছিল লাইসির বাসিন্দাদের দ্বারা নির্মিত যারা বেশ কয়েক বছর ধরে স্বেচ্ছাশ্রমের বিনিময়ে এটি নির্মাণ করেছিলেন। গ্রামটি তুর্কি দখলের পর গির্জাটি লুট করা হয়েছিল, এর সমস্ত খ্রিস্টান আইকন এবং অন্যান্য খ্রিস্টান অভ্যন্তরীণ সজ্জা সরিয়ে ফেলা হয়েছিল এবং এটিকে একটি মসজিদে পরিণত হয়েছিল।
গ্রাম থেকে ২ কিমি দক্ষিণ-পশ্চিমে সেন্ট ইভফেমিয়ানোসের ১৪ শতকের একটি গির্জা আছে যা সমুদ্রের স্রোতের ঠিক উপরে ইউক্যালিপটাসের ছায়া দ্বারা আচ্ছিত একটি ফাঁকা স্থানে অবস্থিত।
এই ছোট গির্জাটিতে সাইপ্রাস দ্বীপের সবচেয়ে সুন্দর এবং ভালভাবে সংরক্ষিত বাইজেন্টাইন মোজাইকগুলির কিছু চিত্র রয়েছে। মোজাইকগুলি পরে সাইপ্রাস চার্চের পক্ষে মার্কিন যুক্তরাষ্ট্রের টেক্সাসের মেনিল ফাউন্ডেশন কিনে নিয়েছিল এবং সাইপ্রাস সরকার ঋণ হিসেবে মেনিল ফাউন্ডেশনের কাছ থেকে মোজাইকগুলি নিয়েছিল। ২০১২ সালের ফেব্রুয়ারিতে এই ঋণ চুক্তিটি শেষ হয় ।
গ্রামের পশ্চিমে, আরসোস গ্রামের টারমাক রাস্তা ধরে ২ কিমি দূরে, গোলাকার পাথর দিয়ে ঘেরা একটি অনিন্দ্যসুন্দর টিলা রয়েছে। গ্রামটির দক্ষিণ দিকের মাটির অর্ধেক নিচে একটি গ্রিক প্রত্নতাত্ত্বিক নিম্ফিয়াম রয়েছে এবং একটি ছোট প্রাকৃতিক গুহা রয়েছে যেখানে প্রত্নতাত্ত্বিকরা অনেক প্রাচীন মূর্তি খুঁজে পেয়েছেন।
ধ্বংসপ্রাপ্ত গির্জা এবং উত্তর প্রান্তের ভবনগুলিকে ১৮ শতকের সেইন্ট স্পাইরিডনের প্রাচীন মঠের পুনর্নির্মাণের ধ্বংসাবশেষ হিসেবে গণ্য করা হয়। পরবর্তীকালে কনস্টান্টিনোপলে এবং অবশেষে কর্ফু দ্বীপে সরিয়ে নেওয়ার আগে কয়েক শতাব্দী ধরে সেইন্ট স্পাইরিডনের দেহাবশেষ এখানে সমাহিত ছিল।
জামে মসজিদ, মতিঝিল
জামে মসজিদ (কালা মসজিদ ও মতিঝিল মসজিদ নামেও পরিচিত) ভারতের পশ্চিমবঙ্গ রাজ্যের মুর্শিদাবাদ জেলার মতিঝিলে অবস্থিত একটি জামে মসজিদ।
অবস্থান
জামে মসজিদের ভৌগোলিক অবস্থান । জামে মসজিদ মতিঝিলের পশ্চিম তীরে অবস্থিত।
কিলা নিজামত এলাকার হাজার দুয়ারী রাজপ্রাসাদ এবং এর আশেপাশের স্থানগুলি মুর্শিদাবাদের আকর্ষণের কেন্দ্রবিন্দু। এই এলাকার একটু দূরেই কাটরা মসজিদ, ফৌতি মসজিদ, জামে মসজিদ এবং মতিঝিল এলাকা অবস্থিত। শহরের উত্তর অংশে অনেকগুলি আকর্ষনীয় স্থান রয়েছে। আকর্ষনীয় স্থানগুলোর মধ্যে রয়েছে খুশবাগ, রোসনাইগঞ্জ, বরানগর, কিরীটেশ্বরী মন্দির, কর্ণসুবর্ণ। এছাড়াও নদীর ওপর পাশে বারহামপুর এলাকায়ও বেশ কিছু আকর্ষনীয় স্থান রয়েছে।
ইতিহাস
ডান|থাম্ব|250x250পিক্সেল| ১৮০১ সালে সি.বি. এশারের তোলা জামে মসজিদের একটি ছবি। জামে মসজিদটি ১৭৫০ সালে নবাব নওয়াই মুহাম্মদ খান নির্মাণ করেছিলেন। তিনি এর নাম দিয়েছিলেন কালা মসজিদ। এটি মতিঝিল মসজিদ নামেও পরিচিত।
নবাব আলীবর্দী খানের জ্যেষ্ঠ কন্যা ঘসেটি বেগম, তার ছোট বোন আমিনা বেগমের ছেলে এবং সিরাজ উদ-দৌলার ছোট ভাই একরামুল্লাকে দত্তক নেন এবং তাকে নিজের ছেলে হিসেবে লালন-পালন করেন। একরামুল্লা অল্প বয়সে মারা যান। ঘসেটি বেগমের স্বামী নওয়াজিশ মুহম্মদ খান একরামুল্লার মৃত্যুর শোক সইতে না পেরে মারা যান। তাদের দুজনকেই জামে মসজিদ প্রাঙ্গণে দাফন করা হয়। কথিত আছে, নবাব আলীবর্দী খান জামে মসজিদে নিয়মিত নামাজ পড়তে আসতেন।
পশ্চিমবঙ্গের জাতীয় গুরুত্বপূর্ণ সৌধসমূহের তালিকা অনুসারে মতিঝিল জামে মসজিদ একটি ভারতীয় পুরাতত্ত্ব সর্বেক্ষণ তালিকাভুক্ত স্মৃতিস্তম্ভ।
গঠন
জামে মসজিদে তিনটি গম্বুজ এবং তিনটি খিলানযুক্ত সম্মুখভাগ রয়েছে। বাংলাপিডিয়ার বর্ণনা অনুসারে মসজিদটি আয়তাকার এবং তিনটি গোলার্ধ গম্বুজ দ্বারা আবৃত। চার কোণে ঈষৎ কন্দাকার শীর্ষ বদ্ধ-ছত্রী দ্বারা আবদ্ধ অষ্টভুজাকার মিনারগুলি স্থাপন করা হয়েছে।
জেলাটিন
'জেলাটিন' এক ধরনের প্রোটিন উপাদান, যেটি কোলাজেন থেকে আগত । কোলাজেন প্রাকৃতিক প্রোটিন, যা স্তন্যপায়ী প্রাণীর রগ, অস্থিসন্ধি এবং কলায় উপস্থিত থাকে । এটি তৈরি করা হয় প্রাণির (সাধারণত গরু এবং শূকর) সংযুক্ত কলা, হাড় এবং চামড়া ফুটিয়ে। একবার সিদ্ধ করা হলে কোলাজেন ঠান্ডা হবে এবং জেলি তৈরি করা হয়। খাদ্য হিসাবে জেলাটিন জেলি ডেজার্ট তৈরিতে ব্যবহৃত হয়। এছাড়াও ফল ও গোশত সংরক্ষণে এবং গুড়ো দুধ তৈরি করতে এটি ব্যবহার করা হয়। জেলাটিন কিছু ক্ষেত্রে আঠা হিসাবে অথবা কাগজের টাকার জন্য ব্যবহৃত হতে পারে। ঔষধের সিরাপ হিসাবে এটির ব্যবহার খুঁজে পাওয়া যেতে পারে, এছাড়াও এটি ঔষধ আবরণ হিসাবে পরিচিত। কক্ষ তাপমাত্রায় জেলাটিন তরল হিসাবে শ্রেণিবদ্ধ থাকে, কিন্তু কক্ষ তাপমাত্রার নিচে থাকলে সেটি কঠিন অবস্থায় ফিরে যায়।
সিরাং জেলা
সিরাং জেলা ( ভুটানি : རྩི་ རང་ རྫོང་ ཁག་; ওয়াইলি : রৎসি-রাং দজং-খাগ; পূর্বে (চিরাং), যা ভুটানের অন্যতম জেলা। জেলার প্রশাসনিক কেন্দ্র হল দামফু। থাম্ব|350x350পিক্সেল| ভুটানের দামফুতে সিরাং জং। সিরাং জেলা এর মৃদু ঢাল এবং মৃদু জলবায়ুর জন্য বিখ্যাত। জংখাগ তার সমৃদ্ধ জীববৈচিত্র্যের জন্যও বিখ্যাত; যাইহোক, এটি সুরক্ষিত এলাকা ছাড়া কয়েকটি জংখাগগুলির মধ্যে একটি। ভুটানের দীর্ঘতম নদীগুলির মধ্যে একটি, পুনাতসাং ছু বা সংকোশ নদী জেলার মধ্য দিয়ে প্রবাহিত। এটি প্রধান জেলা যেখানে লোটশাম্পা বাস করে। এটিতে রিগসুম পেমাই ডুমরা, পেমাচোয়েলিং হেরিটেজ ফরেস্ট, সিরাং নামগেল ছোলিং ড্রাটশাং এবং নেয়ের মতো অনেক সুন্দর জায়গা রয়েছে।
ভাষা
সিরাং-এর প্রভাবশালী ভাষা নেপালি, তবে এটি নেপালে কথ্য ভাষা থেকে আংশিকভাবে আলাদা হতে পারে , মাগার, তামাং, গুরুং, লিম্বু প্রভৃতি ভিন্ন ভিন্ন লোটশাম্প দ্বারা কথ্য।
প্রশাসনিক বিভাগ
সিরাং জেলাটি বারোটি গ্রাম ব্লকে বিভক্ত (বা গেওগস ):
৬৬০
৬৬০ গ্রেগরীয় বর্ষপঞ্জির একটি অধিবর্ষ।
তান সাঁগ্রা
তান সাঁগ্রা (বৈজ্ঞানিক নাম: Notocrypta feisthamelii (Boisduval)) 'হেসপারিডি' (Hespaeriidae) বা স্কিপারস (Skippers) গোত্র ও 'হেসপারিনি' (Hesperiinae) উপ-গোত্রের অন্তর্ভুক্ত ছোট আকৃতির প্রজাতি।
আকার
তান সাঁগ্রা এর প্রসারিত অবস্থায় ডানার আকার ৩৮-৫০ মিলিমিটার দৈর্ঘ্যের হয়।
উপপ্রজাতি
তান সাঁগ্রা এর উপপ্রজাতিগুলি হল নিম্নরূপ-
ভারতে প্রাপ্ত তান সাঁগ্রা এর উপপ্রজাতি
ভারতে প্রাপ্ত তান সাঁগ্রা এর উপপ্রজাতি হল-
বিস্তার
ভারত (জম্মু-কাশ্মীর থেকে অরুণাচল প্রদেশ, উত্তর-পূর্ব ভারত) পাকিস্তান, নেপাল, ভুটান, বাংলাদেশ, মায়ানমার এর বিভিন্ন অঞ্চলে এদের পাওয়া যায়।
বর্ণনা
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-
সাঁগ্রা ও দিঘল সাঁগ্রা এর সাথে ভীষণ সাদৃশ্য যুক্ত ।
ডানার উপরিতল কালো বা ঘন কালচে বাদামি ও সাদা দাগ-ছোপ-বন্ধনী যুক্ত। সামনের ডানায় একটি অর্ধ-স্বচ্ছ, চওড়া ও সামান্য বাঁকা ডিসকাল বন্ধনী বর্তমান যাহা একটি ছোট হলদেটে সাদা ছোপ দ্বারা কোস্টার সাথে যুক্ত। সাঁগ্রা ও দিঘল সাঁগ্রা এর ক্ষেত্রে ডিসকাল বন্ধনী কোস্টা অবধি বিস্তৃত নয়। উক্ত ডিসকাল বন্ধনী নিচের দিকে ডরসামের খানিক উপরে ১ নং শিরা পর্যন্ত বিন্যস্ত।কোস্টার ঠিক নিচে ৩ টি সংলগ্ন সাদা ছোট সাব-এপিক্যাল ছোপ বিদ্যমান (৬ থেকে ৮ নং শিরামধ্যে) এবং তার খানিক নিচে ক্ষুদ্র দুটি সাদা বিন্দু দৃশ্যমান। পিছনের ডানা দাগ-ছোপ হীন। ডানার নিম্নতল কালচে বাদামি ও ফ্যাকাশে সাদা আঁশে হালকাভাবে ছাওয়া। সামনের ও পিছনের ডানা উপরিতলের একদম অনুরূপ, তবে নিম্নতলের দাগ-ছোপ-বন্ধনী স্পষ্টতর ।স্ত্রী-পুরুষ উভয় প্রকারই অনুরূপ।
শুঙ্গ কালো, শীর্ষের খানিক নিচে সাদা দাগযুক্ত ও শীর্ষ আঁকশির ন্যায় বাঁকানো। মাথা, বক্ষদেশ (thorax)উদর উপরিতলের কালচে বাদামি বা কালো ও নিম্নতলে ফ্যাকাশে বাদামি।
আচরণ
এই প্রজাতি সুলভ দর্শন নয় ও দ্রুত উড়ান বিশিষ্ট। এই প্রজাতির সাথে দিঘল সাঁগ্রা (Notocrypta paralysos) ও সাঁগ্রা (Notocrypta curvifascia) প্রজাতির স্বভাবের অনেক মিল দেখা যায়। অন্যান্য ডেমনদের ন্যায় স্পটেড ডেমন ছায়াচ্ছন্ন পরিবেশ পছন্দ করে ।এরা সকাল,পড়ন্ত বিকেল ও সন্ধ্যার সময় সক্রিয় থাকে; দিনের বাকি সময় নিচু উচ্চতাযুক্ত ঝোপঝাড় বা পাতার আশ্রয়ে ছায়াচ্ছন্ন পরিবেশে কাটায়। এরা স্থানিক স্বভাব বিশিষ্ট (territorial habit) এবং প্রায়শই খানিক উড়ে আবার পূর্বের বসার জায়গায় ফিরে আসে। প্রায়শই এদের পাতায়,ডালে,ভিজে মাটিতে ও পাথরের ভিজে ছোপে বসে খ্যাদ্যরস আহরণ করতে ও রোদ পোহাতে দেখা যায়। এরা হালকা রোদে বারবার রোদ পোহাতে আসে, তবে সংক্ষিপ্ত সময়ের জন্য। এই প্রজাতি বুনো ফুলে বসে মধুপান করে। জঙ্গলের ভিতর ফাঁকা জায়গা, জঙ্গলের পথে, কিনারে ও নদী বা ঝর্ণার ছায়াচ্ছন্ন অংশ এদের বিচরণ ক্ষেত্র। পাহাড়ি জঙ্গলে পাদদেশ থেকে ২৪০০ মি, উচ্চতা পর্যন্ত এপ্রিল থেকে নভেম্বর এদের দর্শন মেলে।
স্ট্যাম্প (ক্রিকেট)
উইকেটের অংশবিশেষ
স্ট্যাম্প হল লম্বালম্বিভাবে দাড় করানো তিনটি খুঁটি, যাদের মাথায় দুইটি বেল থাকে। সাধারণত স্ট্যাম্প এবং বেল কাঠের তৈরি হয়। প্রতিটি সম্পূর্ণ স্ট্যাম্পের প্রস্থ হল ৯ ইঞ্চি বা ২২.৯ সেন্টিমিটার এবং উচ্চতা হল ২৮ ইঞ্চি বা ৭১.১ সেন্টিমিটার। প্রতিটি খুঁটির ব্যাস হল ১.৫ ইঞ্চি বা ১.৭৫ ইঞ্চি। স্ট্যাম্পের এক দিকে ছুঁচালো থাকে যাতে সহজে মাটিতে গেঁথে দেওয়া যায় এবং অন্য পাশে ইউ শ্যাপের গর্ত করা হয়, যাতে বেল সহজে বসানো যায়।
প্রতিটি স্ট্যাম্পকে একটি নির্দিষ্ট নামে ডাকা হয়। যেমন:
এই নামগুলো ব্যাটসম্যানের সাথে সম্পৃক্ত। সুতরাং, একজন ডানহাতি ব্যাটসম্যানের লেগ স্ট্যাম্প একজন বামহাতি ব্যাটসম্যানের ক্ষেত্রে অফ স্ট্যাম্প হয়ে যায়।
প্রফেশনাল খেলার জন্য, স্ট্যাম্পে টেলিভিশন ক্যামেরা লাগানো থাকে। এটাকে স্ট্যাম্প ক্যামেরা বলে। যার মাধ্যমে অসাধারণ দৃশ্য উপভোগ করা যায়, বিশেষত যখন ব্যাটসম্যান বোল্ড আউট হয়।
ব্যাটসম্যানকে আউট করার পদ্ধতি
ক্রিকেটে একজন ব্যাটসম্যানকে তখনই স্ট্যাম্পড আউট বলে ধরা হয় যখন: ফিল্ডিং টীমের যেকোনো খেলোয়াড় আউটের জন্য আবেদন করতে হবে। তখন লেগ আম্পায়ারের উপর সিদ্ধান্ত অর্পিত হয়।
নির্দিষ্ট দিনের খেলা সমাপ্তি
স্ট্যাম্প শব্দটিকে দিনের খেলার শেষ বুঝতেও ব্যবহার করা হয়। যেমনঃ আম্পায়ার স্ট্যাম্প ঘোষণা করলেন, এর অর্থ হল- আম্পায়ার সেদিনের জন্য খেলার সমাপ্তি ঘোষণা করলেন। প্রতিটি সেশনের শেষে তথা চা পান বিরতি ও মধ্যাহ্নভোজের বিরতির সময় আম্পায়ার বেল অপসারণ করবেন। দিনের খেলার শেষেও একইভাবে বেল তুলে ফেলবেন।
রবার্ট
রবার্ট বলতে বোঝানো যেতে পারেঃ
বুড়ি, বাহরাইন
বুড়ি ( بوري , কখনও কখনও বুরি হিসাবে ব্যবহার করা হয় ) হল বাহরাইন রাজ্যে অবস্থিত একটি গ্রাম । গ্রামটি দেশের অন্যতম প্রাচীন একটি গ্রাম।
অবস্থান
এটি উত্তর গভর্নরেট প্রশাসনিক অঞ্চলে অবস্থিত এবং আ'আলি শহরের পশ্চিমে অবস্থিত।
খেলা
বুড়ির নিজস্ব যুব ফুটবল দল রয়েছে এবং তারা স্থানীয় ফুটবল টুর্নামেন্টে অংশগ্রহণ করে।
শিরনি
শিরনি হলো এক বিশেষ ধরনের খাদ্য যা কোন ধর্মীয় ব্যক্তিত্বের উদ্দেশ্যে নিবেদন করা হয়। মূলতঃ এটি ভারতীয় উপমহাদেশের স্থানীয় সংস্কৃতির অংশ, যা বিভিন্ন কিছু যাঞ্চা করে তৈরি করা হয় এবং সকলের মধ্যে বিতরণ করা হয়। এটি আটা বা ময়দা, বিভিন্ন প্রকার মিষ্টি,চিনি বা গুড়,বিভিন্ন রকম ফল,গরুর দুধ এবং জল ইত্যাদি মিশিয়ে তৈরি করা হয়।
অমৃতানুভব
অমৃতানুভব হল ১৩শ শতাব্দীতে মারাঠি সাধক এবং কবি জ্ঞানেশ্বরের একটি রচনা । এটি মারাঠি সাহিত্যে একটি মাইলফলক।
নামের ব্যুৎপত্তি
অমৃতানুভব দুটি মারাঠি শব্দ অমৃত ( অমৃত থেকে উদ্ভূত যা সংস্কৃতে অমর অমর হিসাবে অনুবাদ করা হয় ) এবং অনুভব অর্থ অভিজ্ঞতার সমন্বয়ে গঠিত। ফলস্বরূপ, এটি আক্ষরিক অর্থে সংস্কৃত / মারাঠিতে "অমরত্বের অভিজ্ঞতা" তে অনুবাদ করে ।
তাঁর গুরু, নিবৃত্তিনাথের পরামর্শে , জ্ঞানেশ্বর যোগ এবং দর্শনে তাঁর অভিজ্ঞতাগুলি বর্ণনা করার জন্য একটি মূল রচনা তৈরি করেছিলেন । যদিও কাজটি জ্ঞানেশ্বরীর মতো খ্যাতি অর্জন করতে পারেনি, তবুও এটি মারাঠি সাহিত্যের অন্যতম গুরুত্বপূর্ণ কাজ হিসাবে বিবেচিত হয় । এই কাজটিই জ্ঞানেশ্বরের শেষ কাজ ছিল কারণ তিনি শীঘ্রই একটি সঞ্জীবন সমাধির রাজ্য গ্রহণ করার ইচ্ছা ঘোষণা করেছিলেন ।
বিশাখাপত্তনম রেলওয়ে স্টেশন
বিশাখাপত্তনম জংশন রেলওয়ে স্টেশন ভারতের অন্ধ্রপ্রদেশ রাজ্যের বিশাখাপত্তনম শহরের অবস্থিত একটি প্রধান রেলওয়ে স্টেশন। এটি হাওড়া-চেন্নাই প্রধান রেলপথে অবস্থিত এবং ভারতীয় রেলওয়ে কর্তৃক দক্ষিণ উপকূল রেলের অধীনে পরিচালিত হয়।
প্রথমে স্টেশনটির নামকরণ ওয়াল্টেয়ার রেলওয়ে স্টেশনের করা হয়েছিল, এটি ১৮৯৬ সালে প্রতিষ্ঠিত হয়েছিল। এটির নামকরণ ১৯৮৭ সালে বিশাখাপত্তনম করা হয়।
ইতিহাস
১৮৯৩-১৮৯৬ সাল পর্যন্ত, কটক থেকে বিজয়ওয়াড়া পর্যন্ত উপকূল জুড়ে ১,২৮৭ কিমি (৮০০ মাইল) রেল ট্র্যাক বেঙ্গল নাগপুর রেলওয়ে (পরবর্তীতে দক্ষিণ পূর্ব রেলওয়ে) দ্বারা নির্মিত হয়েছিল। স্টেশনটি ১৮৯৬ সালে ওয়াল্টেয়ার রেলওয়ে স্টেশন হিসাবে প্রতিষ্ঠিত হয়েছিল, এবং বেঙ্গল নাগপুর রেলওয়ের কটক পর্যন্ত রেলপথ ১৮৯৯ সালের ১লা জানুয়ারি খোলা হয়েছিল।  কোম্পানিটি ১৯০২ সালে পূর্ব উপকূল রেলপথের ৫১৪ কিমি (৩১৯ মাইল) দীর্ঘ উত্তর অংশ কটক পর্যন্ত নিয়ে গিয়েছিল, যার মধ্যে পুরী পর্যন্ত শাখা রেলপথ রয়েছে। দক্ষিণ অংশটি পরবর্তীকালে মাদ্রাজ ও দক্ষিণ মারাঠা রেলওয়ে সঙ্গে একীভূত হয়।
পথ
স্টেশনটি একটি টার্মিনাস; ফলে ট্রেনগুলিকে অবশ্যই সেখানে তাদের যাত্রা শেষ করতে হবে বা স্টেশনের থেকে যাত্রা শুরু করতে হবে।
বিশাখাপত্তনম একটি ব্যস্ত স্টেশন ছিল, যেহেতু এটি ইস্ট কোস্ট রেলওয়ে জোনের অংশ ছিল। আগত ট্রেনের জন্য প্ল্যাটফর্ম সবসময় উপলব্ধ থাকে না, এবং গড় ট্রেনের যাত্রা বিরতির সময়কাল কমপক্ষে ২০ মিনিট।
পরিকাঠামো ও পরিষেবা
বিশাখাপত্তনম স্টেশনের আয়তন হল ১,০৩,১৭৮ বর্গমিটার (১১,১০,৬০০ বর্গফুট)। স্টেশনে ৮ টি প্ল্যাটফর্ম রয়েছে, যার বেশিরভাগই একই আকারের, এবং সমস্ত ট্র্যাক ব্রডগেজ ও বিদ্যুতায়িত।
বাহানগা বাজার রেলওয়ে স্টেশন
বাহানগা বাজার রেলওয়ে স্টেশন হল ভারতের ওড়িশা রাজ্যের বালেশ্বর জেলার বাহানগার আসিমিলায় অবস্থিত একটি রেলওয়ে স্টেশন। এটি খড়্গপুর-পুরি লাইনের একটি রেলওয়ে স্টেশন, খড়্গপুর-পুরি লাইন দক্ষিণ পূর্ব রেল অঞ্চলের খড়্গপুর রেলওয়ে বিভাগের অন্তর্গত হাওড়া-চেন্নাই প্রধান লাইনের অংশ।
ইতিহাস
১৮৯৩ থেকে ১৮৯৬ সালের মধ্যে ইস্ট কোস্ট স্টেট রেলওয়ে হাওড়া-চেন্নাই প্রধান লাইন নির্মাণ করে। ১৯০১ সালে খড়্গপুর-পুরী শাখা জনসাধারণের জন্য উন্মুক্ত করা হয়। বেশ কয়েকটি ধাপে রুটটির বিদ্যুতায়ন করা হয়। ২০০৫ সালে হাওড়া-চেন্নাই রুটটি সম্পূর্ণভাবে বিদ্যুতায়ন করা হয়।
২০২৩ সালের ৩ জুন টেশনের কাছে তিনটি ট্রেনের সংঘর্ষে শত শত মানুষ মারা যায়।
পশতুন জার্গুন জেলা
পশতুন জার্গুন জেলা (پښتون زرغون ولسوالی / ), পূর্বে পোস্ত-ই জিহানান নামে পরিচিত ছিল অথবা পোস্ত-ই জিরগুন, আফগানিস্তানের হেরাত প্রদেশের কেন্দ্রীয় অংশে অবস্থিত একটি জেলা। এটি মুলত হরি নদীর উপত্যকায় অবস্থান করছে। জেলাটি কেন্দ্রীয় শহরের নাম পশতুন জার্গুন।
ভৌগোলিক অবস্থান
ভৌগোলিক অবস্থান অনুযায়ী পশতুন জার্গুন জেলা সীমানা উত্তরে কারুখ জেলা, পূর্বে ওবে জেলা, দক্ষিণে আদরাস্কান জেলা এবং পশ্চিমে গুজারা জেলা ঘিরে রয়েছে।
জনসংখ্যার উপাত্ত
২০০৮ সালের আদমশুমারীর আনুমানিক হিসাব অনুযায়ী এখানকার জনসংখ্যা ছিল প্রায় ৯০,৮১৭ এর মত।
সাংবাদিক
থাম্ব|জারা স্টোন সাংবাদিক ও লেখক সংবাদদাতা বা সাংবাদিক বিভিন্ন স্থান, ক্ষেত্র, বিষয় ইত্যাদিকে ঘিরে বিভিন্ন প্রান্ত থেকে সংবাদ সংগ্রহসহ বিভিন্ন ধরনের তথ্য সংগ্রহপূর্বক সংবাদ কিংবা প্রতিবেদন রচনা করে সংবাদমাধ্যমসহ বিভিন্ন গণমাধ্যমে প্রেরণ করে থাকেন। পেশাজীবি হিসেবে একজন সাংবাদিকের কাজই হচ্ছে সাংবাদিকতায় সহায়তা করা। বিভিন্ন বয়সের পুরুষ কিংবা নারী সাংবাদিকতাকে অন্যতম মর্যাদাসম্পন্ন পেশারূপে বেছে নিচ্ছেন।
সামাজিক মর্যাদা
ইউনিভার্সিটি অব জর্জিয়ার হেনরি ডব্লিউ কলেজ অব জার্নালিজম এন্ড ম্যাস কমিউনিকেশন ১৯৯৭ সাল থেকে সাংবাদিকতা এবং গণযোগাযোগ বিষয়ের স্নাতকধারীদের উপর বার্ষিক জরীপ কার্য পরিচালনা করে আসছে। ২০০৯ সালে মার্কিন যুক্তরাষ্ট্রে (পুয়ের্তোরিকোসহ) এ বিষয়ের স্নাতক কিংবা স্নাতকোত্তর শ্রেণীর শিক্ষার্থীরা পূর্ণকালীন চাকরি হিসেবে ত্রিশ হাজার মার্কিন ডলারের বেতনে সংবাদপত্রশিল্পে প্রবেশ করছে; যা ছিল ২০০৬, ২০০৭ এবং ২০০৮ সালের অনুরূপ।
নাগরিক সাংবাদিক
নাগরিক সাংবাদিক হলো সাধারণ নাগরিকদের উপর ভিত্তি করে "সংবাদ এবং তথ্য সংগ্রহ, প্রতিবেদন তৈরি, বিশ্লেষণ এবং প্রচার প্রক্রিয়ায় সক্রিয় ভূমিকা পালন করে।
চারণ সাংবাদিক
মফস্বলে অনেক সাংবাদিক আছেন যারা সত্যি তথ্যটি তুলে ধরার জন্য ঘটনা স্থলে যান এবং তথ্য সংগ্রহের জন্য মাঠ-ঘাট, গ্রাম্য, জনপদ চষে বেড়ান। সেই সব সাংবাদিকরা চারণ সাংবাদিক নামে জনপ্রিয়তা লাভ করেন। তন্মধ্যে, সত্তরের দশকে মকছুদ আহমেদ, আশির দশকে মোনাজাতউদ্দিন , নব্বই দশকের শেষ দিকে চারণ সাংবাদিক উল্লেখযোগ্য।
বহিঃসংযোগ
Журналіст
Joernalis صحفي Jurnalist Журналіст Журналист གསར་འགོད་པ། Novinar Periodista ckb:ڕۆژنامەوان Novinář Journalist Journalist Journalist Ĵurnalisto Periodista Ajakirjanik fa:خبرنگار Toimittaja Journaliste Iriseoir Xornalista עיתונאי पत्रकार Novinar Wartawan Giornalista ジャーナリスト Wartawan Журналист អ្នកសារពត័មាន ಪತ್ರಕರ್ತ 저널리스트 Žurnalistas Žurnālists Wartawan Journalist Journalist Journalist Jornalista Dziennikarz Repórter Jurnalist Журналист Novinar Journalist Novinár Novinar Gazetari Новинар Journalist செய்தியாளர் Журналист Gazeteci Журналіст Nhà báo wuu:记者 זשורנאליסט 記者 記者
নোগা আলন
নোগা আলন (נוגה אלון; জন্মঃ ১৭ ফেব্রুয়ারি ১৯৫৬) হলেন একজন ইসরায়েলি গণিতবিদ ও তাত্ত্বিক কম্পিউটীর বিজ্ঞানী। আলনের প্রধান বিশেষজ্ঞতা ডিসক্রীট গণিত ও কম্বিনেটোরিক্স-এ। তিনি তার অবদানের জন্য আরদিশ পুরস্কারসহ বিভিন্ন সম্মানে ভূষিত হয়েছেন।
গবেষণা
আলন পাঁচ শতাধিক গবেষণাপত্র প্রকাশ করেছেন। তার বেশিরভাগ গবেষণাপত্রের বিষয়বস্তু কম্বিনেটোরিক্স ও তাত্ত্বিক কম্পিউটার বিজ্ঞান। এছাড়া তিনি একটি বইও প্রকাশ করেছেন। তিনি "এ. নিলি" ছদ্মনামেও বই প্রকাশ করেছেন।
মহানদী নদী
তথ্যসূত্র
The Imperial Gazetteer of India-William Hunter, 1901
The Encyclopedia Britannica-1911 Ed.
The Columbus Encyclopedia
প্রধান ধর্মাবলম্বী গোষ্ঠীসমূহ
প্রধান ধর্ম হিসেবে কিছু ধর্মকে অন্যান্য ধর্ম থেকে আলাদা করার সর্বজনীন কোনো উপায় নেই, সাধারণত সকল বিশ্বাসীর নিকট তাঁর নিজের বিশ্বাসই 'প্রধান'হিসেবে পরিগণিত হয় । তথাপি - ধর্মাবলম্বীদের সংখ্যা এবং ধর্ম নিয়ে পন্ডিতদের দেওয়া সংজ্ঞার ভিত্তিতে এ ধরনের পার্থক্য করতে দেখা যায়।
ধর্মসমূহ ও অনুসারী সংখ্যা
প্রধান ধর্ম নির্ধারণের সবচেয়ে প্রচলিত উপায় হল ধর্মানুসারীদের সংখ্যার ভিত্তিতে তা নির্ধারণ। তবে এই সংখ্যা-উপাত্তও সবসময় যথেষ্ট যাচাই বা নির্ভরযোগ্য নয়। সাধারণত কোনো দেশের আদমশুমারি থেকে এই উপাত্ত সংগ্রহ করা হয়। যুক্তরাষ্ট্র, বা ফ্রান্সের মত যেসব দেশে আদমশুমারিতে ব্যক্তির ধর্মীয় বিশ্বাস সংক্রান্ত তথ্য থাকে না, সেখানে জরিপের মাধ্যমে তথ্য সংগ্রহ করা হয়। এই উপাত্তের নির্ভরযোগ্যতার পেছনে অন্তরায়সমূহ হল - সকল আদমশুমারি বা জরিপে একই ধরনের প্রশ্ন করে ব্যক্তির বিশ্বাস সংক্রান্ত তথ্য না নেয়া, ধর্মের পরিধি বা সংজ্ঞা নিয়ে সর্বত্র একই মত না থাকা, জরিপকারী সংস্থার পক্ষপাত ও দৃষ্টিভঙ্গি। তারপরেও এই উপাত্তের সমাহার মোটা দাগে পৃথিবীর বৃহত্তম ধর্মাবলম্বী গোষ্ঠীগুলোকে শনাক্ত করে।
ফালুন গং ব্যতীত অন্যান্য ধর্মাবলম্বী-সংখ্যার উপাত্ত নেয়া হয়েছে Adherents.com এই পাতার ২০০৫ সংস্করণ হতে। বিভিন্ন উৎস হতে সকল উপাত্ত নিয়ে এই তালিকা সংকলনে যে পদ্ধতি গ্রহণ করা হয়েছে, তা বিস্তারিত জানতে Adherents.com-এর ব্যাখ্যা দেখুন।
* ফালুন গং-এর উপাত্তটি গণপ্রজাতন্ত্রী চীনের ১৯৯৯ সালের উপাত্ত হতে পাওয়া; ২০০৪ সাল নাগাদ তাদের নেতৃত্ব অনুসারীর সংখ্যা ১০ কোটি বলে দাবী করেছেন।
** adherents.com এ জুচে-কে আলাদা ধর্ম হিসেবে দেখানো হলেও প্রাতিষ্ঠানিকভাবে এই মতবাদ কোনো ধর্মীয় বিশ্বাস প্রচার করে না এবং ইহবাদী বৈশিষ্ট্যসম্পন্ন বিধায় এটিকে ধর্মীয় নয় এমন মতবাদের শ্রেণীতে রাখা হল।
অনুসারীর ভিত্তিতে অনুক্রম
খ্রিস্টান সায়েন্স মনিটর ধর্মগুলোর অনুক্রম নির্ধারণের ক্ষেত্রে কেবল সুসংগঠিত ধর্মসমূহ বিবেচনায় এনেছে। এখানে পত্রপত্রিকায় প্রকাশিত একটি তালিকা উল্লেখিত হল। ১৯৯৮ সালে পত্রিকায় "Top 10 Organized Religions in the World" নামে বিশ্বের সর্ববৃহৎ ১০ টি ধর্মের তালিকা প্রকাশিত হয়:
*১  অনুসারী সংখ্যা Adherents.com, থেকে নেয়া। ২০০৫ সালের তথ্য অনুসারে।
*৩  ভৌগোলিক তথ্যসমূহ এনসাইক্লোপিডিয়া ব্রিটানিকা বিশ্বকোষের ককটি টেবিল থেকে নয়া হয়েছে। Worldwide Adherents of All Religions by Six Continental Areas, ২০০২ সালের তথ্য মতে।
*৪  World Christian Encyclopedia-এর ধর্ম পাতার অনুসারী সংখ্যার বিন্যাস অনুসারে করা হয়েছে, David A. Barrett, 2001, p. 4.
তথ্যসূত্র
Religio
এশা কারাভাদে
এশা কারাভাদে (জন্ম: ২১ নভেম্বর, ১৯৮৭) ভারতের পুনে থেকে আসা একজন দাবা খেলোয়াড়। তার মহিলা গ্র্যান্ডমাস্টার এবং আন্তর্জাতিক মাস্টার উপাধি রয়েছে।
অর্জনসমূহ
এশা ২০০৪ সালে মহারাষ্ট্রের সরকার কর্তৃক প্রদত্ত শিব ছত্রপতি পুরস্কার জিতেছেন।
তিনি দক্ষিণ আফ্রিকার কমনওয়েলথ দাবা চ্যাম্পিয়নশিপে স্বর্ণ পদক জিতেছিলেন।
ইস্তাম্বুলের চল্লিশতম দাবা অলিম্পিয়াড ২০১২-তে চতুর্থ স্থান অর্জনকারী মহিলা দাবা দলে ছিলেন তিনি।
তিনি সেই মহিলা দাবা দলে ছিলেন যারা ব্লিজেট ফর্ম্যাটে একটি স্বর্ণপদক এবং তাবরিজে এশিয়ান নেশনস কাপ ২০১৪-এ র‌্যাপিড এবং স্ট্যান্ডার্ড ফরম্যাটে রৌপ্য পদক জিতেছিল।
সহকারী কোয়ান্টাম সংখ্যা
উৎপত্তি
পরমাণুর ইলেকট্রনের শক্তি স্তরগুলির সাথে সংযুক্ত চারটি কোয়ান্টাম সংখ্যা: n, ℓ, mℓ, এবং ms। এগুলি একটি পরমাণুতে একক ইলেকট্রনের সম্পূর্ণ, অনন্য কোয়ান্টাম অবস্থা নির্দিষ্ট করে, এবং এর তরঙ্গ ফাংশন বা কক্ষপথ তৈরি করে। শ্রোডিঙার সমীকরণের তরঙ্গ ফাংশনটি তিনটি সমীকরণে বর্ণিত হয়, যাদের সমাধান করার পর, প্রথম তিনটি কোয়ান্টাম সংখ্যা পাওয়া যায়। সুতরাং, প্রথম তিনটি কোয়ান্টাম সংখ্যার সমীকরণগুলি সমস্ত আন্তঃসম্পর্কিত। তরঙ্গ সমীকরণের মেরু অংশের সমাধান করে অ্যাজিমুথাল কোয়ান্টাম সংখ্যাটি পাওয়া যায় (নিচে যেমন দেখানো আছে)। এটি বর্তুলাকার স্থানাঙ্ক পদ্ধতির উপর নির্ভরশীল, যা সাধারণত গোলকের প্রতিসাম্য যুক্ত কিছু প্রতিরূপের সাথে সর্বোত্তম কাজ করে।
পারমাণবিক ইলেকট্রনের কৌণিক ভরবেগ, L, কোয়ান্টাম সংখ্যা ℓ এর সঙ্গে নিম্নলিখিত সমীকরণ দ্বারা সম্পর্কিত:
যেখানে ħ হল প্ল্যাঙ্কের ধ্রুবক, L2 হল কক্ষীয় কৌণিক ভরবেগ অপেক্ষক এবং \Psi হল ইলেকট্রনের তরঙ্গ ফাংশন। কোয়ান্টাম সংখ্যা ℓ সর্বদা একটি ধনাত্মক পূর্ণসংখ্যা হয়: ০, ১, ২, ৩, ইত্যাদি। কৌণিক ভরবেগ অপেক্ষক হিসাবে L এর ব্যবহার ব্যতীত এর আসল কোন অর্থ নেই। কৌণিক ভরবেগ উল্লেখ করার সময়, কেবলমাত্র কোয়ান্টাম সংখ্যা ℓ ব্যবহার করা ভাল।
পারমাণবিক কক্ষপথের স্বতন্ত্র আকার আছে, যেগুলি অক্ষর দ্বারা চিহ্নিত করা হয়। উদাহরণে, s, p, এবং d অক্ষরগুলি (একটি বর্ণালী থেকে উৎপন্ন প্রচলিত রীতি) পারমাণবিক কক্ষকের আকারটি বর্ণনা করে।
তাদের তরঙ্গ ফাংশনগুলি বর্তুলাকার ঐকতানের আকার নেয়, এবং তাই এগুলিকে লেজেন্ডার বহুপদী দ্বারা বর্ণনা করা হয়েছে। ℓ এর বিভিন্ন মান সম্পর্কিত বিভিন্ন কক্ষপথগুলিকে কখনও কখনও উপ-শক্তিস্তর বলা হয়, এবং ছোট হাতের লাতিন লিপি দ্বারা উল্লেখ করা হয় (ঐতিহাসিক কারণে বেছে নেওয়া হয়েছে), সেগুলি হল:
! style="text-align: center; vertical-align: bottom;"| অ্যাজিমুথাল সংখ্যা (ℓ) ! style="text-align: center; vertical-align: bottom;"| ঐতিহাসিক অক্ষর ! style="text-align: center; vertical-align: bottom;"| সর্বাধিক ইলেকট্রন ! style="text-align: center; vertical-align: bottom;"| ঐতিহাসিক নাম ! style="text-align: left;  vertical-align: bottom;"| আকার
প্রতিটি বিভিন্ন কৌণিক ভরবেগের অবস্থা ২টি(২ℓ + ১) ইলেকট্রন নিতে পারে। কারণ তৃতীয় কোয়ান্টাম সংখ্যা mℓ (যেটিকে হালকাভাবে ভাবা যেতে পারে জেড-অক্ষের উপর কৌনিক ভরবেগের কোয়ান্টীকরণ অভিক্ষেপ) পূর্ণসংখ্যায়−ℓ থেকে ℓ হয়, এবং তাই ২ℓ + ১ সম্ভাব্য অবস্থা আছে। প্রতিটি স্বতন্ত্র n, ℓ, mℓ কক্ষকে দুটি করে ইলেকট্রন থাকতে পারে যাদের ঘূর্ণন বিপরীতমুখী (কোয়ান্টাম সংখ্যা ms = ±½) দিয়ে, পাওয়া যায় মোট ২(২ℓ + ১) ইলেকট্রন।
মূল কোয়ান্টাম সংখ্যা nএর প্রদত্ত মানের জন্য, ℓ এর সম্ভাব্য মান ০ থেকে n − ১ হয়; অতএব, n = ১ শক্তিস্তরে শুধু একটি s উপশক্তিস্তর আছে এবং এখানে থাকতে পারে ২টি ইলেকট্রন, n = ২ শক্তিস্তরে আছে একটি s এবং একটি p উপশক্তিস্তর। তাই এখানে মোট ৮টি ইলেকট্রন থাকতে পারে, n = ৩ শক্তিস্তরে আছে s, p, এবং d উপশক্তিস্তর। এখানে সর্বোচ্চ ১৮টি ইলেকট্রন থাকতে পারে। এইভাবে স্তরগুলি ভরাট হয়।
একটি সরল এক-ইলেকট্রন পরমাণুর শক্তি স্তর একমাত্র মূল সংখ্যার উপর নির্ভর করে। আরও জটিল পরমাণুতে সমস্ত n > ১ এর জন্য এই শক্তি স্তরগুলি বিভক্ত, উচ্চ ℓ অবস্থা নিম্ন ℓ অবস্থার ওপরে অবস্থান করে। উদাহরণ স্বরূপ, ২p এর শক্তি ২s এর থেকে বেশি, ৩d আসে ৩p এর ওপরে, ৩d আবার ৩s এর ওপরে, ইত্যাদি। এই প্রভাবটি পর্যায়ক্রমিক ট্যাবলোর ব্লক (পর্যায় সারণী) ব্লক কাঠামো গঠন করে। কোনও পরিচিত অণুতে সর্বনিম্ন শক্তি অবস্থায় তিনটি (f) এর চেয়ে উচ্চ ℓ যুক্ত ইলেকট্রন নেই।
n এর মানের ওপর নির্ভর ক'রে, একটি কৌণিক ভরবেগ কোয়ান্টাম সংখ্যা ℓ এবং অনুসারী ক্রম আছে। একটি হাইড্রোজেন পরমাণুর জন্য তালিকাভুক্ত তরঙ্গদৈর্ঘ্যগুলি:
নয়ডা-বৃহত্তর নয়ডা এক্সপ্রেসওয়ে
নয়ডা-বৃহত্তর নয়ডা এক্সপ্রেসওয়ে একটি ছয়-লেনের মহাসড়ক, যা উত্তরপ্রদেশের  শিল্প শহর নয়ডাকে দিল্লির একটি নতুন শহরতলি বৃহত্তর নয়ডার সঙ্গে সংযুক্ত করে।  এই এক্সপ্রেসওয়েটি যমুনা এক্সপ্রেসওয়ে ( তাজ এক্সপ্রেসওয়ে ) বরাবর নির্মিত তাজ অর্থনৈতিক অঞ্চল, আন্তর্জাতিক বিমানবন্দর এবং বিমানবন্দর হাব সম্প্রসারণের অধীনে রয়েছে। ৯ আগস্ট ২০১২ সালে  যমুনা এক্সপ্রেসওয়ে আনুষ্ঠানিকভাবে উদ্বোধন করেন উত্তর প্রদেশের মুখ্যমন্ত্রী অখিলেশ যাদব।
এক্সপ্রেসওয়েটি ৪০০ কোটি টাকা খরচে নির্মিত, যা ফরিদাবাদ, বলভাগড় ও পালওয়াল শহরগুলির মধ্য দিয়ে অগ্রসর হওয়া জাতীয় রাজপথ ২-এর যানজট থেকে মুক্তি দিয়েছে।  এক্সপ্রেসওয়েটি বাইকারোহীদের এবং সাইকেল আরোহীদের দ্বারা ব্যবহৃত হয়।
বৃহত্তর নয়ডা
গ্রেটার নয়ডা হল উত্তর ভারতের রাজ্য উত্তর প্রদেশের গৌতম বুদ্ধ নগর জেলার ১,০০,০০০-এর বেশি জনসংখ্যা বিশিষ্ট একটি শহর। এই শহরটি ইউ.পি. শিল্প এলাকা উন্নয়ন আইন, ১৯৭৬-এর অধীনে নির্মিত হয়েছিল। এটি ভারতের জাতীয় রাজধানী অঞ্চলের (এনসিআর) অংশ। রাজধানী নতুন দিল্লির ৩০ কিলোমিটার দক্ষিণ-পূর্বে অবস্থিত,  নয়ডা-গ্রেটার নয়ডা এক্সপ্রেসওয়ের দ্বারা গ্রেটার নয়ডা  পৌঁচ্ছানর জন্য ৩০ মিনিট সময় লাগে।
ইতিহাস
১৯৮০-এর দশকের গোড়ার দিকে, ভারত সরকার বুঝতে পেরেছিল যে দ্রুত গতিতে দিল্লি মহানগরের বিস্তৃতির ফলে বিশৃঙ্খলার সৃষ্টি হবে, তাই তারা প্রায়শই আবাসিক ও শিল্প এলাকাগুলিরর উন্নয়নের পরিকল্পনা করে জনসংখ্যাগত বোঝা কমাতে। বৃহত্তর নয়ডা সিটির আগে, উত্তর প্রদেশের সীমান্ত জুড়ে নয়ডা ও হরিয়ানা সীমান্ত জুড়ে গুড়গাঁও, দুইটি অঞ্চল গড়ে ওঠে। বৃহত্তর নয়ডা শহরের সূচনাপ্রাপ্ত এলাকা - ১২৪ টি গ্রামের ৩৮,০০০ হেক্টর (৩০৮ বর্গকিমি)  এলাকায় উন্নত অবকাঠামো দ্বারা পরিপূর্ণ করা হয়েছিল, কিন্তু ১৯৯০-এর দশকে ভারতীয় অর্থনীতিতে ব্যাপক বৃদ্ধি দেখা দেয়। দিল্লি, মুম্বাই, কলকাতা, চেন্নাই, হায়দ্রাবাদ এবং বেঙ্গালুরুর মতো শহরগুলিতে অভিবাসন পরিকল্পনাগুলি অতিক্রম করে। ২০-২৫ বছর ধরে জনসংখ্যা বৃদ্ধির লক্ষ্যে নয়ডাকে উন্নত করা হয়েছিল। যদিও দিল্লি থেকে জনসংখ্যার ব্যাপক প্রবাহ আসে, যার ফলে এটি মাত্র ১৫ বছরের মধ্যে জনসংখ্যা দ্বারা পরিপূর্ণ হয়ে যায়, যদিও শহরটির বিস্তার সম্পূর্ণতা হয়নি এবং অবৈধ খননের একটি সমস্যা রয়ে গেছে।
উত্তরপ্রদেশ সরকার উন্নত পরিকল্পনার পাশাপাশি নয়ডার সম্প্রসারণ হিসাবে অন্য শহরটি বিকাশের সিদ্ধান্ত নিয়েছে। ধারণা ছিল নয়ডার থেকে প্রায় ২৫ কিমি দূরে একটি বিশ্বমানের শহর তৈরি করা। বোড়াকি কাছাকাছি একটি রেলওয়ে স্টেশন এবং একটি আন্তর্জাতিক বিমানবন্দর নিয়ে একটি স্বাধীন শহর হিসাবে বৃহত্তর নয়ডা শহরের পরিকল্পনা করা হয়।
১৯৯০-এর দশকে নয়ডা শহরের সম্প্রসারিত অংশ (বর্তমানে গৌতম বুদ্ধ নগরের একটি অংশ) আজ বৃহত্তর নয়ডা নামে পরিচিত হয়ে উঠেছে। শহরের উন্নয়নটি বৃহত্তর নয়ডা কর্তৃপক্ষ কর্তৃক পরিচালিত হয়। গ্রেটার নয়ডা আগ্রা থেকে ছয়-লেনের যমুনা এক্সপ্রেসওয়ে দ্বারা সংযুক্ত। এই শহরের বৌদ্ধ ইন্টারন্যাশনাল সার্কিটে বার্ষিক ভারতীয় গ্র্যান্ড প্রিক্স অনুষ্ঠিত হয়। শহরের  প্রতিটি প্রধান সড়ক পরিষেবা লেনগুলির সাথে বিস্তৃত। শহরের সেক্টরগুলি গ্রিক বর্ণমালা অক্ষর দ্বারা নামকরণ করা হয়। সমস্ত ক্যাবলিং এবং ইউটিলিটি ব্যবস্থা ভূগর্ভস্থ। আলফা, বিটা, এবং গামা হল শহরটির প্রাচীনতম সেক্টর। অন্যান্য উদীয়মান সেক্টর হিসাবে জু, ডেল্টা, মিউ, ওমাইক্রন এবং টাউ  অন্তর্ভুক্ত। বর্তমান জিএনআইডিএ অফিসটি ঐতিহাসিক গ্রাম রামপুর জগির/জাহাঙ্গীরের বিপরীতে গামা দ্বিতীয় সেক্টরে অবস্থিত যেখানে বিপ্লবী পণ্ডিত রাম প্রসাদ বিসমিল ১৯১২ সালে মাউন্টবুরি ষড়যন্ত্রের পর গোপনে লুকিয়ে ছিলেন। উত্তর প্রদেশ সরকার থেকে একটি পার্ককে "অমর শহীদ পটি রাম প্রসাদ বিসমিল উদ্যান" নামে অভিহিত করা হয়েছে।
ফেব্রুয়ারি ২০১৪, ২০১৬ এবং ২০১৮ সালের মধ্যে যথাক্রমে ১২ তম, ১৪ তম এবং ১৬ তম অটো এক্সপোজ (দ্য মোটর শো) গ্রেটার নয়ডার "ইন্ডিয়া এক্সপো মার্ট"য়ে অনুষ্ঠিত হয়।
বৃহত্তর নয়ডা (পশ্চিম)
২০১২ সালের শেষের দিকে, এই এলাকাকে বৃহত্তর নয়ডা (পশ্চিম) নামে নামকরণের পরিকল্পনা করা হয়েছিল। পরিকল্পনাকারীরা এনসিআর অঞ্চলকে আবাসিক ভবন প্রদানের উদ্দেশ্যে এলাকাটি ব্যবহার করেছিলেন।
জনসংখ্যার উপাত্ত
২০১১ সালের আদমশুমারি অনুযায়ী, বৃহত্তর নয়ডার জনসংখ্যা ছিল ১,০৭,৬৭৬ জন, যার মধ্যে ৫৮,৬৬২ জন পুরুষ এবং ৪৯,০১৪ জন নারী। সাক্ষরতার হার ৮৬.৫৪%, যেখানে পুরুষদের সাক্ষরতার হার ৯১.৪৮% এবং নারী সাক্ষরতার হার ৮০.৬৫%। বৃহত্তর নয়ডার জনসংখ্যা প্রধানত ছাত্র, কর্পোরেট কর্মচারী এবং শ্রমিকদের সমন্বয়ে গঠিত। ছাত্ররা প্রায়ই ভারত ও বিদেশের অন্যান্য অংশ থেকে আগত বাসিন্দা। বৃহত্তর নয়ডা ও নয়ডায় প্রায় মোট ৩০০ টি গ্রাম রয়েছে।
কর্তৃপক্ষ
শহরটির অবকাঠামোটি বৃহত্তর নোড কর্তৃপক্ষের তত্ত্বাবধানে, উত্তর প্রদেশের শিল্প এলাকা উন্নয়ন আইন, ১৯৭৬-এর অধীনে একটি বিধিবদ্ধ কর্তৃপক্ষের সেট আপ। কর্তৃপক্ষের প্রধান হলেন চেয়ারম্যান, যিনি একজন আইএএস কর্মকর্তা, তবে কর্তৃপক্ষের দৈনিক বিষয় তার সিইও-এর তত্ত্বাবধানে থাকে, যিনি একজন আইএএস কর্মকর্তা। বৃহত্তর নয়ডা কর্তৃপক্ষ উত্তরপ্রদেশ সরকারের অবকাঠামো ও শিল্প উন্নয়ন বিভাগের অধীনে রয়েছে। বর্তমান চেয়ারম্যান রাহুল ভাটনগর, আর বর্তমান সিইও দেবাশীষ পাণ্ডে।
জেলা প্রশাসন
বৃহত্তর নয়ডা গৌতম বুদ্ধ নগর জেলার মিরাট বিভাগের একটি অংশ, যা বিভাগীয় কমিশনারের নেতৃত্বে উচ্চতর একজন আইএএস কর্মকর্তা ও স্থানীয় সরকারি প্রতিষ্ঠান (পৌর কর্পোরেশন সহ) প্রধানের দায়িত্বে রয়েছে। কমিশনার বিভাগীয় অবকাঠামো উন্নয়ন এবং আইন-শৃঙ্খলা বজায় রাখার জন্যও কাজ করেন।    এ কারণে জেলা ম্যাজিস্ট্রেট মিরাটের বিভাগীয় কমিশনারকে রিপোর্ট করেন। বর্তমান কমিশনার হলেন প্রভাত কুমার।
গৌতম বুদ্ধ নগর জেলা প্রশাসনের নেতৃত্বে রয়েছেন গৌতম বুধ নগরের জেলা ম্যাজিস্ট্রেট, যিনি একজন আইএএস কর্মকর্তা। কেন্দ্রীয় সরকারের জন্য সম্পত্তি রেকর্ড ও রাজস্ব সংগ্রহের দায়িত্বে রয়েছেন জেলা প্রশাসক বা ম্যাজিস্ট্রেট এবং নগরে জাতীয় নির্বাচনের পর্যবেক্ষক হলেন জেলা ম্যাজিস্টেট। এমডি আইন-শৃঙ্খলা রক্ষার জন্যও কাজ করেন, তাই গৌতম বুদ্ধ নগরের এসএসপি গৌতম বুধ নগরের জেলা ম্যাজিস্ট্রেটকে রিপোর্ট করে।  জেলা ম্যাজিস্ট্রেটকে সহায়তা করে একজন প্রধান উন্নয়ন কর্মকর্তা, তিন অতিরিক্ত জেলা ম্যাজিস্ট্রেট (নির্বাহী, অর্থ / রাজস্ব ও ভূমি অধিগ্রহণ) এবং এক জন সিটি ম্যাজিস্ট্রেট। জেলা সদর, দাদরি ও জহর নামে তিনটি মহকুমা বা তালুকে বিভক্ত, যার নেতৃত্বে একজন উপ-বিভাগীয় ম্যাজিস্ট্রেট রয়েছে, যিনি জেলা ম্যাজিস্ট্রেটকে রিপোর্ট করেন। বর্তমান ডিএম হলেন ব্রজেশ নারায়ণ সিং।
শিল্প
শেষ পর্যন্ত, বৃহত্তর নয়ডা শহর বড় কর্পোরেট সংস্থা তাদের ব্যবসা প্রতিষ্ঠার জন্য অনেক আগ্রহের আকৃষ্ট করেছে। নভেম্বর ২০১৬ সালে, পতঞ্জলী আয়ুর্বেদ ঘোষণা করে যে ₹২,০০০ টাকার একটি বিনিয়োগ করবে বৃহত্তর নয়ডা। প্রকল্পটি উত্তরপ্রদেশের মন্ত্রিসভা দ্বারা অনুমোদিত হয়েছে। মোবাইল নির্মাতারা গ্রেটার নয়ডায় বিনিয়োগের আগ্রহ দেখিয়েছে। তাইওয়ান বৈদ্যুতিক ও ইলেকট্রনিক্স ম্যানুফ্যাকচারার্স এসোসিয়েশন $২,০০ মিলিয়ন মার্কিন ডলারের বিনিয়োগে ২১০ একর গ্রীনফিল্ড ইলেক্ট্রনিক উৎপাদন কেন্দ্র গড়ে তুলবে।
ভারতে স্বাস্থ্য
২০১১ সালের আদমশুমারী অনু্যায়ী ভারতবর্ষের বর্তমান জনসংখ্যা ১২১ কোটি যার মধ্যে ৬২কোটি পুরুষ ও ৫৮কোটি নারী। রাজ্যভেদে এখানে জনস্বাস্থ্যের অবস্থার অসামঞ্জস্য লক্ষনীয়। যেমন, কেরালা রাজ্যে শিশুমৃত্যুর হার হাজারে ৬ জন কিন্তু উত্তরপ্রদেশে ঐ হার হাজারে ৬৪ জন ।
প্রধান স্বাস্থ্য সূচক
ভারতবর্ষের মানুষের গড় আয়ু ১৯৭০-৭৫ সালে ৪৯.৭ বছর থেকে বেড়ে ২০১০-১৪ সালে ৬৭.৯ বছর হয়েছে। এর মধ্যে মহিলাদের গড় আয়ু ৬৯.৬ বছর ও পুরুষদের ৬৬.৪। ২০১৮ সালে সাধারণ গড় আয়ু ৬৯.১ বছর।
ভারতবর্ষে ১৯৯৪ পাঁচ বছরের কম বয়সী শিশু মৃত্যুর হার ছিল প্রতি হাজারে ১১৩ জন যেখানে ২০১৮ সালে সেই হার কমে দাঁড়িয়েছে প্রতি হাজারে ৪১.১ জন।
শিশুর মায়ের মৃত্যুর হার ২০০৭-২০০৯ সালে ছিল প্রতি লাখে ২১২ জন সেই হাট ২০১১-২০১৩ সালে কমে দাঁড়িয়েছে প্রতি লাখে ১৬৭ জন। ২০১১-২০১৩ সালের হিসাব অনুযায়ী কেরল ও আসাম রাজ্যের এই হারের মধ্যে বিস্তর ফারাক লক্ষ্য করা যায়। কেরল রাজ্যের শিশুর মায়ের মৃত্যুর হার প্রতি লাখে ৬১ জন হলেও আসাম রাজ্যে এই একই হার প্রতি লাখে ৩০০ জন। ২০১৩ সালের শিশুর মায়ের মৃত্যুর আনুমানিক হার ছিল প্রতি লাখে ১৯০ জন।
২০১৫ সালে এদেশের গ্রামাঞ্চলে সন্তান উৎপাদনের হার ছিল ২.৩ এবং শহরাঞ্চলে এই হার ছিল ১.৮।
২০১৬ সালের হিসেব অনুযায়ী ভারতের যেকোনো বয়সের এবং যেকোন লিঙ্গের নাগরিকদের "অসুস্থতার কারণে নষ্ট জীবনকাল" বা সংক্ষেপে ড্যালি(DALY - ডিসেবিলিটি অ্যাডজাস্টেড লাইফ ইয়ার ) -এর সাধারণ কারণগুলি ছিল প্রথমত ইসকেমিক হৃদপিন্ডের সমস্যা(এর পরিমাণ এর ৮.৬৬ শতাংশ), দ্বিতীয়তঃ ফুস্ফুসের সমস্যা বা ক্রনিক অবস্ট্রাকটিভ পালমোনারি ডিজিজ (মোট পরিমাণের ৪.৮১ শতাংশ), তৃতীয়তঃ ডায়ারিয়া (মোট পরিমাণ এর ৪.৬৪ শতাংশ) এবং চতুর্থত, শ্বাসনালীর সংক্রমণ বা লোয়ার রেস্পিরাটরি ইনফেকশন (মোট পরিমাণের ৪.৩৫ শতাংশ)।
শিশুমৃত্যুর হার ভারতবর্ষের সরকারের একটা বড় সমস্যা। পরিসংখ্যান থেকে দেখা যায় যে ভারতে ৫ বছরের কমবয়সী শিশুর মৃত্যুর কারণগুলির মধ্যে দ্বিতীয় প্রধান কারণ হল কয়েকটি প্রতিরোধযোগ্য অসুখ যেমন ডায়ারিয়া, শ্বাসনালীর সংক্রমণ ইত্যাদি। ২০১৬ সালের হিসেবে প্রতি ১লাখে ২২৫৯৮.৭১ ড্যালি এই কারণে নষ্ট হয়।
অপুষ্টি
অপুষ্টি বলতে আমরা বুঝি মানুষ খাদ্যগ্রহণের সঙ্গে যে শক্তি এবং পুষ্টি উপাদান সমূহ গ্রহণ করে তার স্বল্পতা, বাহুল্যতা অথবা অসামঞ্জস্যতা। অপুষ্টি শব্দটি শরীরের দুটো অবস্থাকে নির্দেশ করে। প্রথমটা হচ্ছে অপর্যাপ্ত পুষ্টি বা পুষ্টি সীমার নিম্নে অবস্থা যার মধ্যে পড়ে - স্টান্টিং বা খর্বতা(বয়স অনুযায়ী কম উচ্চতা), উচ্চতা অনুযায়ী কম ওজন, বয়স অনুযায়ী কম ওজন এবং প্রয়োজনীয় ভিটামিন এবং খনিজ উপাদানের অপ্রতুলতা। অপরটি হচ্ছে মাত্রাতিরিক্ত ওজন এবং খাদ্যাভ্যাস জনিত অসংক্রামক ব্যাধি সমূহ যেমন হৃদরোগ, স্ট্রোক, ডায়াবেটিস এবং ক্যান্সার।
২০০৫ এর রিপোর্ট অনুযায়ী ভারতের তিন বছরের কম বয়সী শিশুদের মধ্যে ৬০ শতাংশ শিশুই অপুষ্টির শিকার। আফ্রিকার সাহারা-নিম্ন এলাকার পরিসংখ্যান অনুযায়ী এই অপুষ্টি ২৮ শতাংশ যা ভারতের থেকে অনেক কম। বিশ্বব্যাংকের হিসেব বলে যে সমগ্র পৃথিবীর মধ্যে যে সমস্ত দেশের শিশুরা সবচাইতে বেশি অপুষ্টির শিকার ভারতবর্ষ তাদের মধ্যে অন্যতম প্রধান এবং তা আফ্রিকার সাহারা-নিম্ন এর অপুষ্ট শিশুদের সংখ্যার দ্বিগুণ। বিশ্বের অভুক্ত মানুষদের সূচি অনুযায়ী ভারতের স্থান ৬৭। পৃথিবীর সবচাইতে বেশি অভুক্ত মানুষের দেশ গুলির সংখ্যা মোট ৮০। ইহা এমনকি উত্তর কোরিয়া এবং সুদানের থেকেও নিচে। ভারতের ৪৪ শতাংশ পাঁচ বছরের কম বয়সী শিশুদের ওজন স্বাভাবিকের তুলনায় কম তাছাড়া ৭২ শতাংশ শিশু রক্তাল্পতার শিকার। এটা ধরে নেওয়া যায় যে সমস্ত পৃথিবীর তিনজন অপুষ্ট শিশু দের মধ্যে একজন ভারতবর্ষের অধিবাসী।
নিচের রাজ্যগুলিতে মানুষের অপুষ্টি সুস্পষ্ট।
শিশু অপুষ্টি
* : <Median -2SD (বিশ্ব স্বাস্থ্য সংস্থার মাপকাঠি অনুযায়ী)
আমরা একটি সুপুষ্ট শিশু তাকেই বলব বয়স এবং লিঙ্গ অনুযায়ী যার ওজন এবং উচ্চতা স্বাভাবিক মাত্রার মধ্যে আছে। একটি শিশুর দৈনন্দিন খাদ্যাভাসে যদি যথেষ্ট পুষ্টি না থাকে তবে সেটা কেবলমাত্র তার শারীরিক গঠন এবং বুদ্ধির বিকাশ দ্বারা প্রকাশিত হয় না, তার নশ্বরতা, রোগ-প্রতিরোধ অক্ষমতা, জ্ঞান এবং শিক্ষাগ্রহণের অসমর্থতার ঝুঁকিও অনেক বৃদ্ধি পায়। যারা এরকম অপুষ্টির শিকার তাদের জনন ক্ষমতায়ও এর প্রভাব দেখা দেয়। এই অপুষ্টির ফলে শারীরিক বিকাশ বিঘ্নিত হয় এবং শিশুর বুদ্ধিমত্তার বিকাশ বাধাপ্রাপ্ত হয়। পুষ্টির অভাবে অসুস্থ শিশুরা, বিশেষত যারা রক্তাল্পতার শিকার, তাদের বিদ্যালয়ের প্রথম বছরেই শিক্ষা গ্রহণ ক্ষমতার অভাব স্পষ্ট ধরা পড়ে।.
প্রাপ্তবয়স্কদের অপুষ্টি
* : <Median -2SD of WHO Child Growth Standards
^ : NNMB Tribal Survey - 2008-09
নারীদের সামাজিক পদমর্যাদা কম বলে পুরুষদের তুলনায় নারীদের অপুষ্টিজনিত ঝুঁকি অনেক বেশি থাকে। এইরকম সাংস্কৃতিক পক্ষপাতিত্বের ফলস্বরুপ ভারতবর্ষের এক-তৃতীয়াংশ মহিলা স্বাভাবিকের তুলনায় কম ওজনবিশিষ্ট হয় এই সমস্ত নারীদের প্রতি (বিশেষ করে গর্ভাবস্থায়) যত্নশীলতার অভাবের দরুন তাদের প্রসূত সন্তান অসুস্থ এবং রোগগ্রস্ত হয়।
সংক্রামক রোগ সমূহ
ভারতবর্ষের ডেঙ্গু জ্বর, হেপাটাইটিস-বি, ম্যালেরিয়া এবং নিউমোনিয়া রোগের উপদ্রব এর কারণ মানুষের শরীরে ওষুধের অকার্যকারিতা বেড়ে যাওয়া। ২০১১ সালে ভারতে ভারতের টিবি (T.D.R) রোগের একটি সম্পূর্ণ ওষুধ প্রতিরোধী প্রকারের প্রাদূর্ভাব হয়েছে। বিশ্বের এইচআইভি এইডস রোগাক্রান্ত দেশগুলির মধ্যে তৃতীয় বৃহত্তম দেশ ভারতবর্ষ। ভারতের জাতীয় এইডস নিয়ন্ত্রণ সংস্থা বা ন্যাশনাল এইডস কন্ট্রোল অরগানাইজেশন একটি সরকারি সংস্থা হিসেবে এইচআইভি এইডসের ব্যাপকতা হ্রাস করতে সবরকম চেষ্টায় রত।  ডায়ারিয়া বা পেটের অসুখজনিত রোগগুলি শিশুমৃত্যুর প্রাথমিক কারণ।  এই সমস্ত রোগগুলির কারণ বলা যেতে পারে অনুন্নত স্বাস্থ্য ব্যবস্থা এবং অপর্যাপ্ত শুদ্ধ এবং নিরাপদ পানীয় জল।  বিশ্বে রেবিস বা জলাতংক জাতীয় রোগের প্রাদুর্ভাব ভারতবর্ষের সবচাইতে বেশি। ম্যালেরিয়া একটি মৌসুমী স্বাস্থ্য সমস্যা এবং এই সমস্যা বহুদিন থেকেই ভারতে বিদ্যমান আছে। উড়িষ্যায় গ্রামাঞ্চলে এই ম্যালেরিয়া রোগের প্রকোপ বেশি এবং মৃত্যুর হার বেশি। সাধারণভাবে বলা যায় যে এই রোগ ২০১২-১৩ সালে অনেক কমে গিয়েছিল কিন্তু আবার ২০১৪ সালে সামান্য বৃদ্ধিপ্রাপ্ত হয় আবার ২০১৫ সাল থেকে এই রোগের প্রকোপ হ্রাস পেতে থাকে। কালাজ্বর একটি সাংঘাতিক এবং বিশ্বের দ্বিতীয় বৃহত্তম পরাশ্রয়ী জীবাণুঘটিত মারণরোগ। বিহার রাজ্যে ২০১৬ সালে এর খুব বাড়াবাড়ি(৭৬%) হয়েছিল। ডেঙ্গু এবং চিকুনগুনিয়া এগুলো এডিস মশা বাহিত রোগ এবং ভারতের এটা বড় সমস্যা। ডেঙ্গু রোগের আকস্মিক আবির্ভাব ঘটেছিল ১৯৫০ সালে এবং তারপর থেকে চলে আসছে কিন্তু গত দুই দশক ধরে প্রচন্ডতা অনেক বৃদ্ধি পেয়েছে। ২০১৬ সালে ভারতে চিকুনগুনিয়া আক্রান্ত রোগীর সংখ্যা ছিল ৫৮,২৬৪। এই একই বছরে চিকেন পক্স এর ঘটনা ছিল ৬১,১১৮টি এবং তার মধ্যে মৃতের সংখ্যা ৬০। ২০১২ সালে ভারত প্রথমবার পোলিওমুক্ত দেশ হিসেবে গণ্য হয়েছে। এই সাফল্যের পিছনে রয়েছে ১৯৯৫-৯৬ সালে সরকারি প্রচেষ্টায় শুরু হওয়া পালস পোলিও কর্মসূচী।
শিশুমৃত্যুর উচ্চহার
বিগত ৩০ বছর ধরে বিভিন্ন রকম স্বাস্থ্য পরিকল্পনার উন্নতি সত্ত্বেও ভারতে নবজাতকদের প্রতি অপর্যাপ্ত যত্ন এবং প্রসবকালীন অব্যবস্থার কারণে শিশু রোগ এবং শিশু মৃত্যু বর্তমান। প্রতি বছর কুড়ি লক্ষেরও বেশি শিশুর মৃত্যু হয় বিভিন্ন রকম প্রতিরোধযোগ্য সংক্রমণে।
পরিচ্ছন্নতা
২০০৮ সালের সমীক্ষা অনুযায়ী ভারতবর্ষে ১২২ মিলিয়নেরও বেশি পরিবারের কোন শৌচালয় নেই, ৩৩% এর কোন ল্যাট্রিন বা পায়খানা নেই ও ৫০ শতাংশের উপরে মানুষ (প্রায় ৬৩৮ মিলিয়ন) খোলা জায়গায় মলত্যাগ করে। এই পরিসংখ্যান অনুযায়ী এই অপরিচ্ছন্নতার হার বাংলাদেশ এবং ব্রাজিল (৭ শতাংশ) এবং চীনের(৩৪ শতাংশ) থেকে অনেক বেশি।  যদিও ১৯৯০ সাল থেকে ২০০৮ সালের মধ্যে প্রায় ২১১ মিলিয়ন মানুষ উন্নত স্বাস্থ্যপরিষেবা এবং পরিষ্কার-পরিচ্ছন্নতার সুযোগ পেয়েছে কিন্তু তার মধ্যে মাত্র ৩১ শতাংশ মানুষই এই সুযোগের সদ্ব্যবহার করতে পেরেছে।  কেবলমাত্র ১১ শতাংশ ভারতীয় গ্রাম্য করিবার নিরাপদ অবস্থানে মলত্যাগ করে যেখানে গ্রামের জনসংখ্যার ৮০% মানুষ উন্মুক্ত স্থানে মাঠে-ঘাটে মলত্যাগ করে।  উন্মুক্ত স্থানে মলত্যাগ এর দরুন নানারকম পরজীবী এবং জীবাণুঘটিত সংক্রামক রোগ এবং অপুষ্টি প্রভাব বিস্তার করে।
এখানকার দুর্বল স্বাস্থ্যব্যবস্থা এবং বিপদজনক পানীয় জলের কারণে কয়েক লাখ মানুষ বিভিন্ন রকম পেট সংক্রান্ত রোগে আক্রান্ত হয় এবং অনেক মানুষ হেপাটাইটিস-এ, আন্ত্রিক জ্বর, আন্ত্রিক কৃমির সংক্রমণ জনিত রোগে আক্রান্ত হয়।
১৯৯০ সালে জনসংখ্যার ৬৮ শতাংশ থেকে ২০০৮ সালে ৮৮ শতাংশ মানুষের নিকট নিরাপদ এবং উন্নত মানের জল পাওয়ার সুযোগ এসেছে। যদিও বস্তি এলাকায় মাত্র ২৬ শতাংশ মানুষ শুদ্ধ পানীয় জল পায়  এবং মোট জনসংখ্যার মাত্র ২৫ শতাংশ মানুষের বাড়িতে পানীয় জলের ব্যবস্থা আছে।  এই সমস্যার বৃদ্ধি ঘটেছে কারণ সেচের কাজের জন্য জল কাজে লাগানো হচ্ছে বলে মাটির নিচে জল স্তর নেমে যাচ্ছে।   অপর্যাপ্ত পরিবেশ সংরক্ষণ ব্যবস্থা (বিশেষ করে জলের উৎস স্থানে), ভূগর্ভস্থ জল দূষণ, অতিরিক্ত আর্সেনিক এবং ক্লোরাইড মিশ্রিত পানীয় জল ইত্যাদি ভারতের স্বাস্থ্য ব্যবস্থার পক্ষে বিপদ সংকেত বহন করছে।
নারীস্বাস্থ্য সমস্যা
খুব কম সংখ্যক মহিলা গর্ভাবস্থায় দক্ষ জন্মকালীন পরিচারিকা এবং দক্ষ আপৎকালীন ধাত্রীবিদ্যা পারদর্শী কর্মী পায়। তাছাড়া মাত্র ১৫ শতাংশ মায়ের গর্ভবতী অবস্থায় প্রয়োজনীয় যত্ন পায় এবং মাত্র ৫৮% গর্ভবতী মহিলা প্রয়োজনীয় আয়রন ট্যাবলেট এবং ফোলেট ট্যাবলেট বা সিরাপ পায়। নারীস্বাস্থ্যের নিম্নলিখিত সমস্যাগুলি ভারতে উল্লেখযোগ্য।
গ্রামীণ স্বাস্থ্য
পল্লী বা গ্রামীণ ভারতে ভারতের মোট জনসংখ্যার ৬৮% এরও বেশি মানুষ রয়েছে, এবং গ্রামীণ অঞ্চলের সমস্ত বাসিন্দার অর্ধেক দারিদ্র্যসীমার নিচে বাস করে, স্বাস্থ্যসেবা এবং পরিষেবাগুলি পাওয়ার জন্য তারা প্রতিনিয়ত লড়াই করে চলেছে। গ্রামীণ লোকেরা প্রধানত যে স্বাস্থ্যগত সমস্যাগুলির মুখোমুখি হন তা হ'ল ম্যালিগ্ন্যান্ট ম্যালেরিয়া থেকে অনিয়ন্ত্রিত ডায়াবেটিস পর্যন্ত, খারাপভাবে সংক্রামিত ক্ষত থেকে ক্যান্সার প্রসবোত্তর প্রসূতি অসুস্থতা একটি গুরুতর সমস্যা এবং বিশেষত গ্রাম্য ভারতে যেখানে সবকিছুরই অভাব দেখা যায় এবং ইহা বহুক্ষেত্রে মাতৃমৃত্যুর কারণ হয়ে দাঁড়ায়। ২০০৯ সালে পরিচালিত একটি সমীক্ষায় দেখা গেছে যে ৪৩.৯% মা তাদের প্রসবের ছয় সপ্তাহ পরে প্রসবোত্তর অসুস্থতা বোধ করেছেন বলে জানিয়েছেন। উপরন্তু, সরকারী সংস্থানগুলির সীমাবদ্ধতার কারণে, স্বাস্থ্যসেবা সরবরাহের বেশিরভাগই বিভিন্ন অলাভজনক সংস্থা থেকে আসে।
দ্রুত শহরায়ন ও অসামঞ্জস্য
২০০১ সালে ভারতের শহরের জনসংখ্যা ২৮৫ মিলিয়ন থেকে বেড়ে ২০১১ সালে ৩৭৭ মিলিয়ন (৩১%) হয়েছে। ২০২৬ এর মধ্যে এটি ৩৩৫ মিলিয়ন (৩৮%) হয়ে যাবে বলে আশা করা হচ্ছে। জাতিসংঘের অনুমান ২০৫০ সালের মধ্যে ৮৭৫ মিলিয়ন মানুষ ভারতীয় শহরগুলিতে বসবাস করবে। ভারতের শহরাঞ্চল যদি একটি পৃথক দেশ হত তবে এটি চীন, ভারত এবং আমেরিকা যুক্তরাষ্ট্রের পরে বিশ্বের চতুর্থ বৃহত্তম দেশ হয়ে উঠত। ২০১১ সালের আদমশুমারির তথ্য অনুসারে, ভারতে প্রায় ৫০% শহুরে বাসিন্দা শহরে বাস করেন এমন শহরে যার জনসংখ্যা ৫ লাখেরও কম। বৃহত্তর মুম্বই, কলকাতা, দিল্লি এবং চেন্নাই - চারটি বৃহত্তম নগর ভারতের শহুরে জনসংখ্যার ১৫% এর বাসস্থান।
শহরের শিশুদের স্বাস্থ্য পরিস্থিতিতে অসামঞ্জস্য
২০০৫-০৬-এর জাতীয় পরিবার স্বাস্থ্য সমীক্ষা তথ্য(বিশ্লেষণের জন্য সর্বাধিক উপলব্ধ) দেখায় যে ভারতের নগর জনসংখ্যার মধ্যে - দরিদ্রতম চতুর্থাংশ আট রাজ্যের জন্য পাঁচ বছরের কম বয়সী মৃত্যুর হার, ভারতের সর্বাধিক জনবহুল রাজ্য উত্তরপ্রদেশে (হাজারে ১১০), যেখানে ২০১১ সালের আদমশুমারিতে ৪৪.৪ মিলিয়ন শহুরে বাসিন্দা ছিল। এরপরে আছে রাজস্থান (১০২), মধ্য প্রদেশ (৯৯), ঝাড়খণ্ড (৯৯) এবং বিহার (৮৫), দিল্লি (৭৪), এবং মহারাষ্ট্র (৫০)। পাঁচ বছরের কম বয়সী মৃত্যুর হার বিশ্লেষণের জন্য পশ্চিমবঙ্গের স্যাম্পেল বা নমুনা খুব ছোট ছিল। উত্তর প্রদেশে মহারাষ্ট্র ও মধ্য প্রদেশের বাকী নগর জনগোষ্ঠীর চেয়ে চারগুণ বেশি ছিল। মধ্য প্রদেশে, তার দরিদ্রতম জনগোষ্ঠীর মধ্যে পাঁচ বছরের কম বয়সী মৃত্যুর হার তার নগরের বাকী জনসংখ্যার চেয়ে তিনগুণ বেশি ছিল।
মায়েদের স্বাস্থ্য পরিষেবায় অসামঞ্জস্য
ভারতের শহুরে জনসংখ্যার দরিদ্রতম জনগোষ্ঠীর মধ্যে প্রসূতি মায়েদের মধ্যে খুব কমই পর্যাপ্ত যত্ন পেয়ে থাকে; গর্ভবতী মহিলাদের মধ্যে মাত্র ৫৪% অন্তত তিনটি প্রাক-প্রসবকালীন চেক-আপ বা স্বাস্থ্য পরিষেবার পরামর্শ পায় যেখানে বাকি এলাকার জন্য এই হার ৮৩%। দরিদ্রতম জনগোষ্ঠীর এক চতুর্থাংশেরও কম মায়েরা বিহারে (১২ শতাংশ), এবং উত্তরপ্রদেশে (২০ শতাংশ) পর্যাপ্ত প্রসূতি যত্ন পেয়েছেন, এবং মধ্য প্রদেশে (৩৮ শতাংশ), দিল্লি (৪১ শতাংশ), রাজস্থানে (৪২) শতাংশ), এবং ঝাড়খণ্ড (৪৮ শতাংশ) এই হার ৫০% এরও কম। বরঞ্চ দরিদ্রতম জনগোষ্ঠীর মধ্যে গর্ভাবস্থায় তিন বা ততোধিক প্রাক-প্রসবকালীন চেক-আপ নেওয়া মায়েদের অনুপাত পশ্চিমবঙ্গে (১ শতাংশ), মহারাষ্ট্রে (৭৩ শতাংশ) ভাল।
শহরাঞ্চলের দরিদ্রদের অপুষ্টির উচ্চহার
২০০৫-০৬-এ ভারতের শহরের দরিদ্রতম এলাকার ৫৪% শিশুর বৃদ্ধি বাধাপ্রাপ্ত এবং ৪৭% স্বল্প ওজনের ছিল, আর শহরের বাকী অংশের জন্য ওই হার যথাক্রমে ৩৩ শতাংশ এবং ২৬ শতাংশ ছিল। দরিদ্রতম এলাকার পাঁচ বছরের কম বয়সের শিশুদের বাধাপ্রাপ্ত বৃদ্ধি উত্তর প্রদেশে ৬৪ শতাংশ, মহারাষ্ট্রে ৬৩ শতাংশ, বিহারে ৫৮ শতাংশ, দিল্লিতে ৫৮ শতাংশ, মধ্য প্রদেশে ৫৫ শতাংশ, রাজস্থানে ৫৩ শতাংশ এবং ঝাড়খণ্ডে ৪৯ শতাংশ(অপেক্ষাকৃত উন্নত)। এমনকি অপেক্ষাকৃত ভালো অবস্থার রাজ্যে যেমন পশ্চিমবঙ্গেও পাঁচ বছরের কম বয়সী শিশুদের অর্ধেকের কাছাকাছি বাধাপ্রাপ্ত বৃদ্ধি(৪৮ শতাংশ) দেখা যায়।
অনুকূল পরিবেশের অভাবে শিশুর পুষ্টির ভাঁড়ার ফুরিয়ে যায় ও সেই কারণে ভারতে শহুরে দরিদ্রদের মধ্যে বাধাপ্রাপ্ত বৃদ্ধি এবং কম ওজনের মতো সমস্যাগুলির উচ্চ হার দেখা যায় যা বারংবার সংক্রমণের কারণে হয়। এটি জনসংখ্যার এই অংশের মধ্যে খাদ্য নিরাপত্তাহীনতারও ইঙ্গিত দেয়। দিল্লির বস্তিগুলিতে করা একটি সমীক্ষায় দেখা গেছে যে ৫১% বস্তি পরিবার খাদ্য নিরাপত্তাহীন্তায় ভোগে।
অসংক্রামক রোগ
স্বাধীনতার পর থেকে ভারত তার জনগণের স্বাস্থ্যের সার্বিক পরিস্থিতিতে উল্লেখযোগ্য অগ্রগতি প্রত্যক্ষ করেছে। এই পরিবর্তনের প্রভাব অর্থনৈতিক বিকাশ, পুষ্টির পরিস্থিতি, বন্ধ্যাত্ব রোধ এবং মৃত্যুর হারে দেখা গেছে এবং ফলস্বরূপ, বিভিন্ন রোগের পরিসংখ্যান পরিবর্তিত হয়েছে। সংক্রামক রোগগুলি নিয়ন্ত্রণের প্রচেষ্টা সত্ত্বেও সেগুলি এখনও দেশের রোগব্যাধিতে গুরুত্বপূর্ণ অংশ দখল করে রেখেছে। সংক্রামক রোগে মৃত্যু এবং বিকলাঙ্গত্ব হ্রাসের সাথে সাথে হৃদরোগ, ডায়াবেটিস, ফুসফুসের রোগ, ক্যান্সার, মানসিক ব্যাধি এবং জখমের মতো দীর্ঘস্থায়ী অসংক্রামক রোগের প্রবণতাতে বৃদ্ধি ঘটেছে। ভারতীয়রা বিশেষত এথেরোস্ক্লেরোসিস(ধমনী গাত্রে কোলেস্টেরল জমার দরুণ) এবং করোনারি ধমনীর রোগের উচ্চ ঝুঁকিতে আছে। এর কারণগুলি হল বিপাক সিনড্রোম, জিনগত প্রবণতা এবং করোনারি ধমনী ভাসোডিলেশনে বা সম্প্রসারণের কুপ্রভাব ইত্যাদি।
২০১৮ সালের হিসাবে ফুস্ফুসের বায়ুচলাচলে বাধাজনিত রোগ, হৃদরোগের ঠিক পরেই মৃত্যুর প্রধান কারণ ছিল। বিশ্বের সবচেয়ে বেশি দূষিত ১০ টি শহরের সবকটিই হ'ল উত্তর ভারতে। এই শহরগুলিতে প্রায় ১ কোটি ৪০ লাখেরও বেশি মানুষ বিশ্ব স্বাস্থ্য সংস্থা র নিরাপদ সীমারেখার ১০ গুণেরও বেশি বিষাক্ত বায়ু নিঃশ্বাসের সঙ্গে গ্রহণ করে থাকে। ২০১৭ সালে দূষণের মাত্রার দরুন স্কুলগুলিকে বেশ কয়েক দিন বন্ধ রাখতে হয় এবং বায়ু দূষণের ফলে মোট ১২ লাখেরও বেশি ভারতীয় মারা যায়।
== উদ্যোগ ==
স্বাস্থ্য শিক্ষা কর্মসূচী
ভারত সরকার গ্রাম এবং শহুরে বস্তি উভয় ক্ষেত্রে স্বাস্থ্যসেবা ব্যবহারের সুযোগ বাড়াতে গত কয়েক দশক ধরে বেশ কয়েকটি উদ্যোগ বাস্তবায়িত করেছে। আন্তর্জাতিক গবেষকগণ এবং সংগঠনগুলি স্থায়ীভাবে বস্তি এলাকার স্বাস্থ্যের উন্নতির জন্য দীর্ঘমেয়াদী সমাধানগুলির আরো প্রয়োগ করার প্রয়োজনীয়তা উল্লেখ করেছে; তাদের যুক্তি এই যে জাতীয় পল্লী স্বাস্থ্য মিশন (এনআরএইচএম) বা জাতীয় আরবান স্বাস্থ্য মিশন (এনইউএইচএম) এর মতো সরকারী অর্থায়নে পরিচালিত কর্মসূচিগুলির প্রভাব স্বল্পস্থায়ী। জাতীয় টিকাদান কর্মসূচি, একটি উল্লেখযোগ্য উদাহরণ, যাতে সংক্রামক রোগের বিস্তার আটকাতে বস্তিবাসীকে ভ্যাকসিন দেওয়া হয়েছিল, কিন্তু এই কর্মসূচির কার্যকারিতা আশানুরুপ হয়নি কারণ বস্তিবাসীরা টিকা দেওয়ার তাৎপর্য সম্পর্কে সচেতন ছিল না। এই ঘটনা স্বাস্থ্য শিক্ষার গুরুত্ব বুঝতে সাহায্য করে। বিভিন্ন নন-প্রফিট সংস্থা বিভিন্ন উপায়ে এই সমস্যার মোকাবিলা করার চেষ্টা করেছে।